घुटने के दर्द की अगर बात होती है तो हम यही सोचते हैं कि यह एक उम्र के बाद की बात है, खासकर 40 के बाद की समस्या है। लेकीन आजकल के रहन-सहन के स्तर में बदलाव और खान-पान में फास्टफूड की अधिकता के कारण यह बच्चों में भी देखा जाने लगा है। इसके अलवा बच्चों के विकास के कारण भी कभी-कभी ऐसा होता है। The Knee Clinic के ऑर्थोपेडिक सर्जन डॉ मितेन सेठ बताते हैं कि “जैसे-जैसे बच्चे बढ़ते हैं उनकी मांसपेशियां, टेंडन, अस्थिबंधन और हड्डियां बढ़ती हैं। यह दर्दनाक प्रक्रिया नहीं है लेकिन कभी-कभी ऐसा होता है कि सभी हड्डियां एक साथ नहीं बढ़ती हैं तो दर्द की शिकायत होती है। दर्द आमतौर पर जांघ, पैर और घुटने के क्षेत्र में महसूस किया जाता है”